CMAlarm

...Na Zarečkom krovu
2024-07-20
Dragi naši avanturisti i utopisti, ljubitelji sporta, prirode i dobre fešte – bliži nam se vrijeme još jednog spektakla na Zarečkom krovu!
Nastavljamo tradiciju održavanja ove manifestacije u novom ruhu pod nazivom …𝗡𝗮 𝗭𝗮𝗿𝗲č𝗸𝗼𝗺 𝗸𝗿𝗼𝘃𝘂. Riječ je o ekološkoj i volonterskoj akciji te rekreacijskom i zabavnom događaju na istoimenoj lokaciji kraj Pazina. Organizacijom manifestacije njeguje se započeta tradicija koja svojim bogatim programom okuplja različite skupine, potiče osjećaj pripadnosti i zajedništva, ali i odgovornosti za očuvanje prirode, čime Zarečki krov (p)ostaje prepoznatljivo mjesto za susrete, druženja i rekreaciju.
Manifestacija također uključuje turnir u vaterpolu, natjecanje u skokovima s Krova te natjecanje u žabicama (u dječjoj i odrasloj kategoriji), a novost je i radionički program za djecu. Cjelodnevni događaj uključuje sportski, edukativni i zabavni program, uz završno slavlje u RocKastelu.
𝗦𝗽𝗼𝗿𝘁𝘀𝗸𝗶 𝗽𝗿𝗼𝗴𝗿𝗮𝗺: Turnir u vaterpolu – Svaka ekipa mora imati 5 igrača + 3 zamjene, osmisliti originalan naziv ekipe te platiti kotizaciju u iznosu od 50 eura. Kotizacija uključuje majice za svakog igrača, marende te poneko iznenađenje. Ako bude dovoljan broj profesionalnih i amaterskih ekipa, turnir će se održati u dvije kategorije. Skokovi u vodu – Punoljetne osobe pokušat će osvojiti publiku i žiri svojim vratolomijama. Žabice – U zasebnim kategorijama (djeca i odrasli) odmjerit će se drevna vještina s potoka.
𝗘𝗱𝘂𝗸𝗮𝘁𝗶𝘃𝗻𝗶 𝗽𝗿𝗼𝗴𝗿𝗮𝗺:Ove je godine zamišljen i radionički program za djecu s ciljem promicanja ekologije i održivosti.
𝗭𝗮𝗯𝗮𝘃𝗻𝗶 𝗽𝗿𝗼𝗴𝗿𝗮𝗺:Završno slavlje ilivamga afterparty u RocKastelu.
Za sportska natjecanja i radionice za djecu možete se prijaviti porukom na društvenim mrežama CMA Pazin (Facebook i Instagram), na e-adresu cmalarm.pazin@gmail.com ili na službeni broj +385 91 483 4391 (Gea). Prijave su otvorene su do 18.7.
Pozivamo vas i na 𝘃𝗼𝗹𝗼𝗻𝘁𝗲𝗿𝘀𝗸𝘂 𝗮𝗸𝗰𝗶𝗷𝘂 uređenja lokaliteta uoči same manifestacije, a onda rezervirajte 20. srpnja u svojim kalendarima i provedite ljetnu subotu u dobrom društvu i odličnoj atmosferi, pokažite nam i dokažite svoje sportske vještine, a najbolje čeka i pokoja nagrada vrijedna.
Događaj je organiziran u suradnji s Gradom Pazinom, Zajednicom sportskih udruga Grada Pazina, Društvom Naša djeca Pazin, Turističkom zajednicom Središnje Istre i uz pomoć donacija privatnih poduzetnika iz Pazina i okolice.

KUS FANZINA: radionica izrade fanzina
2024-06-14 18:30 - 20:00 UTC | Kaštel
Nove radionice fanzina, ovoga puta u sklopu manifestacije Samanj Kulture! Tema radionice bit će blisko povezana sa samom manifestacijom. Svaki će sudionik stvoriti vlastiti fanzin kojim će istraživati temu ꜰᴇšᴛᴇ. Služit ćemo se kolažem fotografija, pa vas ovim putem pozivamo da u sklopu javnog poziva koji provodi udruga Forma pošaljete fotografije koje prikazuju zabavu i slavlje s posebnim naglaskom na istarsku kulturu. Fotografije mogu biti stare, analogne obiteljske fotografije ili nove i recentne. Osim kolažiranja, otiskivat ćemo linorez, dodatno crtati, pisati i oslikavati formu fanzina.Fanzini su inače male, obično ručno izrađene i nekomercijalne publikacije posvećene određenoj temi, obično izvan mainstreama. Omogućuju nam izražavanje putem slika, tekstova, kolaža, fotomontaža i propitkivanje njihove primjene u odnosu na zamišljeni koncept. Naša je udruga partner na projektu i osim fanzina pripremamo još nešto – više informacija o tome uskoro. Svakako pasajte na Samanj, očekuje nas bogat program koji uključuje radionice, predavanja, koncerte, turnir u briškuli, kviz i još mnogo toga! Za više informacija zapratite profil Udruga Forma.𝐑𝐚𝐝𝐢𝐨𝐧𝐢𝐜𝐚 𝐢𝐳𝐫𝐚𝐝𝐞 𝐟𝐚𝐧𝐳𝐢𝐧𝐚 14.6.2024. 18:30 – 20:00 Pazinski kaštel Prijave putem e-adrese: cmalarm.pazin@gmail.com
Fotografije fešte pošaljite na e-adresu: udrugaforma@gmail.com* Slanje fotki nije obavezno, ali je fora to što će one ujedno činiti malu izložbu na manifestaciji. Voditeljice radionice su: Antonela Brenko i Nina BonZa ovu superkul ilustraciju na naslovnici zaslužna je Sara Mogorović! Aktivnost se provodi u sklopu projekta „ZaMe – za aktivne mlade” uz financijsku podršku Središnjeg državnog ureda za demografiju i mlade, Istarske županije i Grada Pazina.

Književni kružok: od svijeta do srca Istre - Drago Opašić Billy
2024-06-14 18:30 - 19:30 | Kaštel
𝘒𝘯𝘫𝘪ž𝘦𝘷𝘯𝘪 𝘬𝘭𝘶𝘣 𝘊𝘔𝘈 𝘗𝘢𝘻𝘪𝘯 𝘻𝘢𝘷𝘳š𝘢𝘷𝘢 𝘴𝘷𝘰𝘫𝘦 𝘬𝘯𝘫𝘪ž𝘦𝘷𝘯𝘰 𝘱𝘶𝘵𝘰𝘷𝘢𝘯𝘫𝘦 𝘰𝘥 𝘴𝘷𝘪𝘫𝘦𝘵𝘢 𝘥𝘰 𝘴𝘳𝘤𝘦 𝘐𝘴𝘵𝘳𝘦. Pridružite se na 𝗸𝗻𝗷𝗶ž𝗲𝘃𝗻𝗼𝗺 𝗸𝗿𝘂ž𝗼𝗸𝘂 tijekom Samanj Kulture u organizaciji Udruga Forma . Njegujmo zajedno ljepote zavičajnog govora i razgovarajmo o književnosti s područja Istre i Pazinštine. Prvi put čitamo poeziju i to autora: Drago Opašić Billy. 14. lipnja 2024. 18:30 Pazinski kaštelP.S. Škicnite bogati program i pridružite se kulturnom uzdizanju u srcu Istre. A bit će i 𝗿𝗮𝘇𝗺𝗷𝗲𝗻𝗲 𝗸𝗻𝗷𝗶𝗴𝗮, tako ćete doma ići puni dojmova i ruku. Zemite kakovu boršu, rabit će van.

Književna samoposluga
2024-06-07 09:00 - 12:00 | Gradska tržnica Pazin
𝘕𝘢𝘴𝘵𝘢𝘷𝘭𝘫𝘢𝘮𝘰 𝘴 𝘳𝘢𝘻𝘮𝘫𝘦𝘯𝘢𝘮𝘢 𝘬𝘯𝘫𝘪𝘨𝘢 𝘯𝘢 𝘎𝘳𝘢𝘥𝘴𝘬𝘰𝘫 𝘵𝘳ž𝘯𝘪𝘤𝘪.

Uzmite knjigu za sebe ili svoje bližnje, a ako imate nešto viška, slobodno donesite i dopunite svoje biblioteke novim naslovima. Podružite se s našim članovima i volonterima te saznajte više o aktivnostima i radu udruge, a s nama će biti i članice Udruga Forma i Društvo Naša djeca Pazin . Zajedno ćemo tako obilježiti Dᴀɴ Gʀᴀᴅᴀ Pᴀᴢɪɴᴀ te Dᴀɴ ᴏᴛᴠᴏʀᴇɴɪʜ ᴠʀᴀᴛᴀ ᴜᴅʀᴜɢᴀ 2024.

𝐏𝐫𝐢𝐝𝐫𝐮ž𝐢𝐭𝐞 𝐧𝐚𝐦 𝐬𝐞 𝐧𝐚 𝐆𝐫𝐚𝐝𝐬𝐤𝐨𝐣 𝐭𝐫ž𝐧𝐢𝐜𝐢 𝟕. 𝐥𝐢𝐩𝐧𝐣𝐚 𝐨𝐝 𝟗 𝐝𝐨 𝟏𝟐 𝐬𝐚𝐭𝐢.

Filmski KUS - radionica snimanja i montaže
2024-06-06 17:00 - 2024-06-07 20:00
Zatvorili smo tjedan našim KUS-evima mladih mladima, ilivamga kulturno-umjetničkim susretima.

Ljubitelji filmske umjetnosti, malih i velikih ekrana te snimanja i montaže okupili su se u našoj šarenoj barakici. Voditeljica Valentina Babić prenijela je sudionicima osnove filmske teorije te vještine i znanja nužna za snimanje i montažu videa. Radionica je obogaćena učenjem svih mogućnosti CapCut programa. Tijekom dva susreta uspjeli smo snimiti jako kratke filmiće, a kakvi nas filmovi očekuju – vidjet ćete na Završnoj produkciji u prosincu.

Hvala svima na sudjelovanju i veselimo se novim filmskim ostvarenjima!

Filmski KUS: radionice snimanja i montaže
2024-06-06 17:00 - 2024-06-07 19:00 | CMA Pazin
𝙕𝙖𝙢𝙞𝙨𝙡𝙞 𝙨𝙚𝙗𝙚 𝙠𝙖𝙤 𝙛𝙞𝙡𝙢𝙨𝙠𝙤𝙜 𝙧𝙚𝙙𝙖𝙩𝙚𝙡𝙟𝙖, 𝙖 𝙨𝙫𝙤𝙟 𝙢𝙤𝙗𝙞𝙡𝙣𝙞 𝙩𝙚𝙡𝙚𝙛𝙤𝙣 𝙠𝙖𝙤 𝙫𝙡𝙖𝙨𝙩𝙞𝙩𝙪 𝙥𝙧𝙤𝙙𝙪𝙠𝙘𝙞𝙟𝙪!

Pomoću svog mobilnog telefona možeš kreirati nevjerojatne videouratke. Kamere na telefonima znatno su napredovale i uz osnovno znanje o snimanju, svjetlu i kompoziciji možeš stvoriti prava filmska i umjetnička djela. Čak je i poznati redatelj Ridley Scott snimio film „Behold” koristeći Samsung telefon. 𝙊𝙥𝙧𝙚𝙢𝙖 𝙥𝙤𝙢𝙖ž𝙚, 𝙖𝙡𝙞 𝙠𝙧𝙚𝙖𝙩𝙞𝙫𝙣𝙤𝙨𝙩 𝙞 𝙯𝙣𝙖𝙣𝙟𝙚 𝙨𝙪 𝙠𝙡𝙟𝙪č𝙣𝙞!

Na ovoj radionici zaronit ćemo u svijet filma i i transformirati obične snimke u potpuno složena vizualna djela.
Evo što te čeka: tehnike snimanja, uređivanja, montaže i pisanja scenarija. Ne treba ti skupa oprema – samo 𝐦𝐨𝐛𝐢𝐭𝐞𝐥 besplatni program CapCut. Naučit ćemo kako koristiti efekte, filtere i glazbu.

Radionica je namijenjena svim zainteresiranima za stvaranje videouradaka, bilo da je to u svrhu marketinga, umjetnosti ili samo zabave.

𝐑𝐚𝐝𝐢𝐨𝐧𝐢𝐜𝐚 ć𝐞 𝐬𝐞 𝐨𝐝𝐫ž𝐚𝐭𝐢 𝟔. 𝐢 𝟕. 𝟔. 𝐨𝐝 𝟏𝟕:𝟎𝟎 𝐝𝐨 𝟏𝟗:𝟎𝟎 𝐬𝐚𝐭𝐢 𝐮 𝐕𝐨𝐣𝐚𝐫𝐧𝐢.

Filmski KUS iliti kulturno-umjetnički susret ovoga puta vodi magistrica kulturologije Vᴀʟᴇɴᴛɪɴᴀ Bᴀʙɪć. Valentina Fae Babić je također grafička dizajnerica, stručnjakinja za društvene mreže i vlasnica obrta VB Creative.

𝐏𝐑𝐈𝐉𝐀𝐕𝐈 𝐒𝐄 i osiguraj svoje mjesto na vrijeme – bit.ly/FilmskiKUS_Prijave – Ovo je prilika da naučiš kako iskoristiti potencijal svog mobilnog telefona za stvaranje profesionalnih videa.

HOW TO ADULT?
2024-05-13 18:00 - 20:00 | CMA Pazin
S Nᴇᴠᴏᴍ Lᴊᴜšᴛɪɴᴀ Zɢʀᴀʙʟɪć nastavljamo otkrivati čudnovate zgode odrastanja na 𝗰𝗶𝗸𝗹𝘂𝘀𝘂 𝗿𝗮𝗱𝗶𝗼𝗻𝗶𝗰𝗮 𝗛𝗧𝗔?.

HOW TO ADULT? ili ovoga puta how to (not) FOMO? – saznajemo zajedno 13. svibnja, simbolično tijekom Europskog tjedna mentalnog zdravlja, koji se obilježava 13. – 19.5.2024.

Prijave na: cmalarm.pazin@gmail.com

Radionice su namijenjene naročito mladima koji više nisu u formalnom sustavu obrazovanja i nalaze se na nekoj životnoj prekretnici. Prednost pri prijavi imaju mlade osobe od 24 do 34 godine. I one koje su našle u ovim situacijama.

Nemojte da vas mori strah od propuštanja ove radionice, zato na vrijeme rezerviraj svoje mjesto jer je broj sudionika ograničen.

Radionica započinjanja teksta
2024-04-27 16:30 - 18:00 | Kaštel
U subotu, 27. travnja u 16:30 radionicu započinjanja teksta vodi Eɴᴠᴇʀ Kʀɪᴠᴀᴄ, multimedijalni umjetnik iz grada koji teče.
S Enverom smo se družili lani na kreativnom pisanju, a ove ćemo godine imati prilike vidjeti njegovu izložbu oslikanih omota čokolada, čuti više o najnovijoj knjizi „Osamotne okolnosti“ te (na)učiti više o tome kako uopće krenuti pisati. Radionica se sastoji od niza konkretnih vježbi pisanja, odnosno uputa, tema, prvih rečenica, motiva ili bilo kakvih sličnih ‘odskočnica’, polazišta za buduće tekstove. Vježbe su osmišljene kao poticaji za razvijanje kreativnosti i inspiracije, a njima će se demonstrirati razne moguće izvore inspiracije te pristupe i teme. Atmosfera na radionici je opuštena i neformalna, no vrlo radna. Sve što polaznicima treba je dobra volja, otvoren um i dosta koncentracije. Pisati mogu rukom ili uz pomoć stroja, kako god osobno preferiraju. ✍️

Radionica Kako početi i Kako kreirati lik
2024-04-26 16:30 - 18:00 | Kaštel
U petak, 26. travnja u 16:30 radionicu pisanja vodi Zᴏʀᴀɴ Žᴍɪʀɪć, književnik riječke adrese i već dobro znan gost Pazina.Zoran Žmirić smo već upoznali na raznim pazinskim predstavljanjima, a imali smo ga prilike i ugostiti prošle godine na susretu Književnog kluba kada smo čitali njegovog „Pacijenta iz sobe 19“. Ovoga puta dolazi prenijeti svoje iskustvo i znanje u pisanju.Radionica nije zamišljena kao predavanje već kao interakcija s polaznicima i obuhvaća dvije vrlo važne cjeline: Kako početi i Kako kreirati lik. Obje uključuju teorijski dio, tematski razgovor s primjerima narativa iz književnosti, filma, stripa, videoigara = pop kulture generalno… te kratkih i brzih vježbi. Polaznike će se uvoditi u vježbe opuštanja i fokusiranja koje su se pokazale učinkovitim i nakon radionica, posebno ako se prakticiraju prije učenja. Bit će i vježbe pisanja iz zadanog motiva, komunikologije; usmeni transfer teksta, jasnoća u prijenosu priče iz naracije u tekst te niza drugih vježbi za razvijanje mašte, ali i razumijevanja te prihvaćanja različitosti.Radionica je namijenjena mladima pa molimo bez ometanja znatiželjnih roditelja, prolaznika, mlađih i starijih braća i sestara, pisaca u usponu i avanturista neke druge vrste. Profesori, ako žele, dobrodošli su, iako će učenici biti opušteniji ako ih ne bude.

Radionica pisanja poezije
2024-04-25 16:30 - 18:00 | Kaštel
U četvrtak, 25. travnja u 16:30 radionicu pisanja poezije vodi Kᴀᴛᴊᴀ Gʀᴄɪć, spisateljica, prevoditeljica i dramaturginja.S Katjom smo već družili na projektu Gradska Knjižnica Pazin „FKK – FilmKnjigaKazalište“, kada je s našim mladima režirala predstavu „Ljeto kada sam naučila letjeti“, a na KaLibru ćemo je vidjeti u ulozi moderatorice razgovora, autorice najnovije knjige „Istina : Nedjeljom i drugim danima“ te voditeljice radionice pisanja poezije. Na radionici ćemo se, uz pomoć kreativnih kartica i igra asocijacija, baviti pisanjem kratkih pjesničkih formi te prekrajati različite tekstualne predloške u suvremenu poeziju. Radionica je prigodna za mlade koji se ponekad osjećaju kao Antuntun i kod kojih je malko neobičan um.

KaLibar bestiVal
2024-04-25 - 2024-04-26 | Kaštel
Festival književnosti i kulture KaLibar Bestival 2024 održat će se u Pazinu od 24. do 27. travnja u prostorima Kaštela.
Ovogodišnji KaLibar je jedanaesti po redu, a drugi u pazinskom izdanju. Osim poznatih književnika, okupit će kvizaše, likovnjake, filmaše i glazbenike.

FKK: Kristian Novak i Danijel Pek
2024-04-17 11:00 - 13:00 | Spomen dom
Obavite svoju građansku i kulturnu dužnost 17. travnja!

17. travnja družimo se i razgovaramo s autorom Kristianom Novakom te producentom Danijelom Pekom. Bit će prikazan i film „Kazneni udarac“, nastao prema motivima iz poglavlja romana „Črna mati zemla“.

Aktivnost se održava u sklopu projekta FKK – FilmKnjigaKazalište čiji je nositelj Gradska Knjižnica Pazin , uz partnere: Pazinski kolegij – klasična gimnazija , Gimnazija i strukovna škola Jurja Dobrile Pazin , Centar za kulturu i obrazovanje Pazin i CMA Pazin. Projekt se provodi uz financijsku potporu Ministarstva kulture i medija i Istarske županije.

Radionica izrade fanzina
2024-04-13 11:00 - 13:00 | Spomen dom
I nas je obuzela umjetna inteligencija pa smo se pridružili konvenciji znanstvene fantastike i fantastike tako da se družimo na Istrakon . Get ready za još jednu 𝗿𝗮𝗱𝗶𝗼𝗻𝗶𝗰𝘂 𝗶𝘇𝗿𝗮𝗱𝗲 𝗳𝗮𝗻𝘇𝗶𝗻𝗮! Tema ovogodišnjih fanzina bit će blisko povezana sa samom manifestacijom. Svaki će sudionik stvoriti vlastiti fanzin koji će istraživati temu Pazin 3024, razmišljajući o mogućoj budućnosti grada, konvencije ili određenog elementa u gradu. Raspravljat ćemo o izgledu grada u budućnosti, utjecaju umjetne inteligencije na zajednicu i tehnološkom razvoju grada te kako će klimatske promjene utjecati na njega, razvoj turizma ili neki drugi aspekt. Fanzini su inače male, obično ručno izrađene i nekomercijalne publikacije posvećene određenoj temi, obično izvan mainstreama. Omogućuju nam izražavanje putem slika, tekstova, kolaža, fotomontaža i propitkivanje njihove primjene u odnosu na zamišljeni koncept. Btw. fanzini su svoje korijene započeli kao dio znanstveno-fantastične publikacije, usko povezane s fanovima žanra.𝗥𝗮𝗱𝗶𝗼𝗻𝗶𝗰𝗮 𝗶𝘇𝗿𝗮𝗱𝗲 𝗳𝗮𝗻𝘇𝗶𝗻𝗮 13. travnja 2024. 11:00 – 13:00 Spomen dom Prijave na putem e-adrese: cmalarm.pazin@gmail.com.Voditeljice radionice: Nina Bon i Gea Rajić, udruga Udruga Forma Aktivnost se provodi u sklopu projekta „ZaMe – za aktivne mlade” uz financijsku podršku Središnjeg državnog ureda za demografiju i mlade.

PIS mladima
2024-03-27 13:30 - 14:30
Još jednu generaciju maturanata istratiti ćemo našim studentskim ćakulama uz PIS ilivamga profesionalno informiranje i savjetovanje mladih, a s nama će biti i članovi Istarski Klub Rijeka .

How to adult?
2024-02-22 18:00 - 20:00 | CMA Pazin
Kada ćeš ti započeti živjeti? Kad ćeš se udati? Imaš posao? Zašto si ne uzmeš godinu pauze? Kad će djeca? Još živiš s roditeljima? Već živiš sam? A kad ćete se vi preseliti?
… Samo su neka od pitanja kojima se bavimo na prelasku iz mladenačke u odraslu dob. Što uopće znači biti odrasla osoba danas otkrit ćemo u 2024. na ciklusima radionica HOW TO ADULT?, koje će voditi Neva Ljuština Zgrablić, psihologinja i psihoterapeutkinja pod supervizijom.
Na prvom susretu bavit ćemo se kriterijima odraslosti i saznati jesu li oni jednaki za sve, a ujedno i kako biti na miru sa sobom, čak i ako više nismo adolescentski bezbrižni.
22. veljače 2024.
18:00 – 20:00
CMA Pazin (154. brigade Hrvatske vojske 4)
Prijave na: cmalarm.pazin@gmail.com
Radionice su namijenjene naročito mladima koji više nisu u formalnom sustavu obrazovanja i nalaze se na nekoj životnoj prekretnici. Prednost pri prijavi imaju mlade osobe od 24 do 34 godine. HOW TO ADULT? – saznajemo zajedno 22. veljače tijekom Tjedna psihologije u Istri.

Ciklus radionica provodi se u sklopu projekta „ZaMe – za aktivne mlade” uz financijsku podršku Središnjeg državnog ureda za demografiju i mlade.

Izložba radova kulturno-umjetničkih radova CMA Pazin
2024-02-19 - 2024-02-26 | Spomen dom
Od 19. do 26. veljače možete razgledati našu izložbu radova u holu Spomen doma.

Premda neće biti nastupa uživo, svih onih performansa i slično, ipak preporučujemo da bacite oko, dobite malo inspiracije i podržite još jednom domaću kulturno-umjetničku scenu i naše mlade kreativne virtuoze.

Likovni KUS
2024-02-16 18:00 - 20:00 | CMA Pazin
Imaš dara za kreativno izražavanje, želiš poraditi na svojim vještinama ili ti samo treba neka nova i zanimljiva spika? Provedi slobodno vrijeme uz kreativu i istraži svijet umjetnosti s nama!

Radionice Likovnog KUS-a vodit će Klaudia Jurić, diplomirana dizajnerica. Još jedna izrazito svestrana kreativna mlada osoba, čija su postignuća prepoznata i van našeg regiona, a s nama se druži već 3. godinu zaredom.

Prvi susret planiran je 16. veljače od 18:00 do 20:00 sati. Naknadno će se obavijestiti sudionike za ostale susrete.

PRIJAVITE SE putem prijavnice: i uzmite nešto za sebe, vidimo se! Ograničen je broj sudionika pa žžžurno!

Radionice kreativnog izražavanja provode se uz financiranje Središnjeg državnog ureda za demografiju i mlade.

Književna samoposluga na pazinskoj tržnici
2024-02-14 09:00 - 12:00 | Gradska tržnica Pazin
Jeste li znali da 14. veljače ne slavimo samo Valentinovo?

To je ujedno i dan kada se obilježava Međunarodni dan darivanja knjiga, koji je pokrenula dječja spisateljica Amy Broadmoore 2012. godine, a ubrzo se proširio na brojne zemlje širom svijeta, pa je tako stigao i do naše male sredine na inicijativu Gradske knjižnice Pazin.

Mještane Pazina se već godinama dariva knjigama na trgu, a ove godine donosimo i mi nešto novo!

Osim darivanja na trgu, ove godine vas naš Književni klub čeka na gradskoj tržnici gdje ćete moći uzeti koju knjigu za sebe ili svoje bližnje. Ako imate nešto viška, slobodno donesite i dopunite svoje biblioteke novim naslovima.

Naša književna samoposluga održava se 14. veljače od 9 do 12 na tržnici. Podržite ovu tradiciju u nastavku.

Aktivnost se provodi u suradnji s Gradska Knjižnica Pazin , školskim knjižnicama pazinskih srednjih škola ( Školska knjižnica Gimnazije i strukovne škole Jurja Dobrile Pazin i Knjižnica Pazinskog Kolegija ), Grad Pazin i Uslugom d.o.o. Pazin.

Književni klub – Harper Lee, „Ubiti pticu rugalicu”
2024-01-26 20:00 - 21:30 | CMA Pazin
Književni klub – Harper Lee, „Ubiti pticu rugalicu” 📓
Prvi susret KK-a u novoj godini rezerviran je za jedan klasik američke književnosti – Harper Lee, „Ubiti pticu rugalicu”.
📌 Vidimo se u petak, 26. siječnja od 20 sati u Vojarni. Do čitanja! 🥰

Književni klub u prosincu – dječji klasici i djelo „U malu je uša đava” Tisje Kljaković Braić 📚
2023-12-20 19:30 - 21:00 | Epolon
Posljednji susret KK-a u ovoj godini čini razgovor o dječjoj književnosti i djelima Tisje Kljaković Braić, s fokusom na njezino debitantsko djelo „U malu je uša đava”. Podružimo se u blagdanskom raspoloženju i osvijestimo ono što je zaista bitno, dobro nam došli! 📚

Završna produkcija radova KUS mladih mladima
2023-12-15 20:00 - 23:00 | Kaštel
U 2023. godini družili smo se na raznim aktivnostima, a dobar dio njih uključivao je neki oblik umjetnosti. Bilo je tu raznih (ne)zgoda uz knjige, žustrih rasprava, ispisivali smo svoje prve priče, objektivom promatrali svijet oko nas i bilježili ga na originalan način, a tu je kreativno izražavanje na platnu i putem fanzina. Svašta nešto, a za svakoga ponešto!
Vrijeme je da vam predstavimo radove ovogodišnjih kulturno-umjetničkih susreta mladih mladima.

Pridružite nam se 15. prosinca 2023. godine s početkom u 20 h u Kaštelu (ex RocKastel) na Završnoj produkciji radova i druženju.
Dođite, opustite se pred blagdane te podržite domaću kulturno-umjetničku scenu i naše mlade kreativne virtuoze. Dijelimo skupa radost stvaranja.

Zimske Igre Na Pazinski, Ala!
2023-12-14 16:00 - 20:00 | Šetalište
Vrijeme je za još jedne Igre, ajmo ragači malo jači!

Na Šetalištu vas ponovno u četvrtak očekuje blagdanski i natjecateljski duh, puno pozitive i muzike žive, žive. Skupite hrabrost, toplu odjeću i obuću, dobru ekipu od 3 osobe 16+ i 10 eurića za kotizaciju.

Prijaviti se možete na e-adresu tajnikzsupazin@pazin-sport.hr ili na broj 091 585 5497 (Patrick Rabar) do 13.12. Više informacija saznajte u događaju.

P.S. Bit će i dječji dio za djecu osnovnoškolskog uzrasta koji kreće od 16 h, pasajte i tad, taman da se ugrijete he-he-he

Do-ho-ho-hođite ovaj četvrtak!

Književni klub: Putovanje zvano igra
2023-10-20 19:30 - 21:00 | CMA, 154. brigade Hrvatske vojske 4, Pazin, 52000, Croatia (Local Name: Hrvatska)
„Na prvu knjiga o raku, a zapravo priča o optimizmu, nadi i radosti života koja nam je svima potrebna.”

Pozivamo vas da nam se ovoga petka pridružite na susretu Književnog kluba, gdje ćemo razgovarati o jednoj posebnoj knjizi, koja je zapravo puno više od toga.

Književni petak – Marko Babić, „Putovanje zvano igra” – CMA Pazin, 20.10. u 19:30 h

KUS fanzina
2023-10-13 18:00 - 21:00 | Albus
Posljednji ovogodišnji KUS čini miks svega i svačega, kreativni miš maš bez većih pravila te nered koji je potreban i u funkciji estetike.

Ako van i dalje ni jasno ča je fanzin, niš se ne sekirajte, s nama će bit dvije top voditeljice – Gea i Nina. Friško diplomirane mlade osobe koje su prije koju godinu pokrenule udrugu za promicanje kulturne baštine i kreativnog stvaralaštva kroz suvremene umjetničke prakse pod nazivom Udruga Forma , a već 2023. bilježe uspjehe u svojoj lokalnoj zajednici organizacijom ni manje ni više već „Samanja kulture.“

Vidimo se 13.10. od 18 h u Vojarni.

Prijava na: i

MIX KVIZ
2023-10-07 20:00 - 23:00 | Gradska kavana Pazin
Dok se drugi u subotu izlaze samo pokazati, vi dođite pokazati znanje!

Nakon brojnih kvizova u Bjelovaru i Rijeci, naš prijatelj Luka odvažio se na put „priko Učke“ i za vas je pripremio novi kviz u kojem će provjeriti vaše znanje iz raznih područja ljudske djelatnosti, od filma, glazbe i pop kulture pa sve do geografije, povijesti i umjetnosti. Da sve bude još zabavnije, pripremio je i nešto drugačiji, malo zanimljiviji koncept pitanja.

Prijave u INBOX! Ekipe od 3 do 5. Pošaljite ime ekipe i broj članova, a mi šaljemo potvrdu prijave.

Vidimo se u Pazinskoj kavani!

Likovni KUS: kreativne radionice
2023-09-28 19:00 - 20:30 | CMA, 154. brigade Hrvatske vojske 4, Pazin, 52000, Croatia (Local Name: Hrvatska)
Imaš dara za kreativno izražavanje, želiš poraditi na svojim vještinama ili ti samo treba neka nova i zanimljiva spika? Provedi slobodno vrijeme uz kreativu i istraži svijet umjetnosti s nama!

Radionice Likovnog KUS-a vodit će Klaudia Jurić, diplomirana dizajnerica. Još jedna izrazito svestrana kreativna mlada osoba, čija su postignuća prepoznata i van našeg regiona.

Datum: 28. rujna 2023.
Vrijeme: 19:00 – 20:30
Lokacija: CMA Pazin

Prijava na:
P.S. Ograničen je broj sudionika pa žžžurno!

Susret Književnog kluba
2023-09-27 19:00 - 20:30

BABLJE VEČE + d r u š k a nj e
2023-09-22 19:00 - 22:00 | CMA, 154. brigade Hrvatske vojske 4, Pazin, 52000, Croatia (Local Name: Hrvatska)
Došlo je ponovno ono doba godine kad su neizbježna realnost mega kul reklame ‘Jeste li spremni za škoooluuu… Bla bla bla’ itd., no među vama ima i onih koje to više ne dira i još uvijek guštaju u dosad najdužem, a nadamo se i najljepšem ljetu.

CMA Pazin organizira info večer, neformalan susret i druženje za mlade, buduće studentiste, studente i one koji traže kvalitetno provedenu večer u dobrom društvu te pokoji mudar savjet vršnjaka i starješina. Dobro nam došli i oni koji se samo žele osjećati mlado, barem jednu večer.

Datum: 22. rujna 2023.
Vrijeme: 19 h
Lokacija: CMA Pazin

Na meniju su preporuke i iskustva, studentski tips&tricks, razmjene udžbenika i skripti, malo mjuze te ponešto za okrjepu jer, kako stariji kažu, ‘prazna vreća gore ne stoji’. Eto, već krenusmo pametovati.

Pridruži se i ti u idiličnoj pazinskoj lođi pa u novu pustolovinu mirno i spremno pođi!

Fotografski KUS: radionice fotografije
2023-09-15 17:30 - 20:30 | CMA, 154. brigade Hrvatske vojske 4, Pazin, 52000, Croatia (Local Name: Hrvatska)

Vinska kARTtolina
2023-09-08 18:30 - 20:00 | Vinarija Anđelini, Velanov Brijeg 42, Pazin
Vinska kARTtolina
– radionica izrade manjih umjetničih djela u obliku razglednice i degustacija

Polako se bliži kraj ljeta, pa mic po mic nostalgično listamo svoje fotogalerije i osvještavamo da temperature padaju, sol se ispire, ten blijedi, ali uspomene traju vječno. Baš kao i personalizirane razglednice koje ćemo izrađivati s Klaudiom Jurić početkom rujna u Vina Anđelini , uz vođenu degustaciju njihovih proizvoda.

Datum: 8. rujna 2023.
Vrijeme: 18:30 h
Lokacija: Vinarija Anđelini
Prijave: cmalarm.pazin@gmail.com
Obavezna prijava zbog ograničenog broja sudionika te kotizacija u iznosu od 20 eura.

Pridružite se nezaboravnom iskustvu koje će razveseliti sva vaša osjetila i svojevrsnom ispraćaju ljeta umjetničko-gastronomskim hommageom. Radujemo se druženju i stvaranju uspomena!
